Den Vest-Sjællandske Avis, 1828-07-14
Pesten har yttret sig i Smyrna. Gouverneuren i denne Stad har villet forbyde andre Nationers Krigskibe at indløbe i denne Havn; men da Admiral Rigny giorde ham Jndvendinger derimod saa tog han sin befaling tilbage. Der skrives fra Vien, at Lystleiren i Narheden af Baden skal ikke finde Sted, men at et Armeecorps paa 80,000 Mand skal trækkes sammen ved Pesth. Feldrinarskal Lieutenant Prinsen af Hessen Homburg har begivet sig med et glimrende Følge til det Russi ste Hovedqvarteer; man siger, at en Østerrigsk Diplomat af Anseelse skal ledsage ham. - Det Rygte er i Omløb i Paris, at Ministeren for de udenl. Anlig. har holdet flere vigtige Conferencer med den Brittiske Ambassadeur, og derved paa den meest afgjorte Maade fraraadet enhver Modvirkning imod en stor nordisk Magts Hensigter; ogsaa siger man, at den Franske Regiering skal have forlangt et Protektorat i Archipelet, ligesom det England besidder over de Joniske Øer. – Fra London skrives under 24de Junii, Siden Lord Aberdeen er kommen ind i vort Ministerium synes en Forandring at være foregaaet i vort politiske System, og de hyppige Conferencer med de udenlandske Ambassadeure bebude, at Hertugen af Vellingtons nuværende Colleger ere ikke saa roelige Tilskuere ved Begivenhederne, som Hr. Huskisson var. Ved vil man vide at Traktaten af 6te Juli skal overholdes, dog troer man at England vil følge de Forholdsregler, som den Russiske Keiser har taget imod Porten ikke holde sig forbundet mere til de Skridt i deres fulde Udstrækning, hvortil det ellers var forpligtet ifølge Traktatens Jndhold og efter de tidligere Forhold. Saameget det Engelske Ministerium end ønsker at opfylde Formaalet for denne Traktat, saa skal det dog øine mangehaande Vanskeligheder ved den udbrudte Krig imellem Rusland og Tyrkiet, saa at det ikke kan uden nærmere Oplysninger og Ruslands Hensigter medvirke til Grækenlands Beroeligelse, og blive en roelig Tilskuer ved de uberegnelige Følger af denne Krig. Det Engelske Cabinet skal for kort Tid siden have yttret sig i Overeensstemmelse hermed og forlangt at den Russiske Regiering skulde nøie angive hvorvidt den vilde forfølge sine Fordeele imod Tyrkerne og hvori de Garantier og Godtgiørelser bestaae, som det kunde forlange af Porten; Europas Rolighed og Ligevægt udkræver en saadan Erklæring, uden hvilken England ikke kan andet end see meget skadelige Følger imøde for Traktaten af 6te Juli. Ogsaa kunde det Engelske Ministerium i den Forudsættelse at det Russiske Cabinet vilde fortsætte de militaire Operationer i Tyrkiet, med Ligegyldighed betragte, at de allierede Escadrer blive adskilte, og kun beklage, at de ligelydende Jnstruktioner, som vare givne Admiralerne, nu maatte forandres. Den Russiske Flaades virkelige Afseiling til Nordsøen og derfra til Middelhavet, vil være den bedste Giendrivelse af alle disse foruroligende Rygter.) Nederlænderne fortsætte deres Krig med de Jndfødte paa Java; deres Tropper have vel Overhaand i flere Fægtninger; men Oprøret er dog endnu ikke dæmpet og mange Soldater tilsætte Livet ved de Besværligheder som Krigen i Forbindelse med Climatet har tilfølge. Prins Gustav af Sverrig er udnævnt til Generalmajor i den Nederlandske Armee; han foretager sig en Reise til Wien. – Man siger, at det nærværende Franske Ministerium nærmer sig til det liberale Partie og skal have aabnet Forbindelser med de vigtigste Medlemmer af den venstre Side, nemlig Dhrr. Sebastiani, Keratry og Constant. Forresten betragter Marineministeren Hr. Hyde de Neuville, som det vigtigste Medlem af Ministeriet, han skal besidde i en høi Grad Kongens Yndest. De Franske Deputeredes Kammer forhandler fornærværende Tid om Budget, hvorved Hr. Benjammen Constant skal have holdet en Tale, som har opvakt Beundring. – Den Franske Garnison i Cadix bereder sig nu til at rømme denne Stad. – Den Spanske Legationssecretair i Lissabon skal have anmeldt for Regieringen, at det vilde være raadeligt for den, at vaage over sine Tropper i Andalusien, da disse staae i en hemmelig Forbindelse med de Liberale. – Fra Portugal har man ingen nye Efterretninger. De sidste fra Oporto af 13de Juni forkyndte, at Enthusiasmen for Constitutionen vedbliver, og at mange af Don Miguels Officere og Soldater ere gaaede over til de Constitutionelle; Juntaen er afgaaet til Combra og er bleven der installeret; Al Modstand af Absolutisterne i Minho og Traz og Montes er bleven undertrykket, og de Constitutionelle berede sig til at gaae løs paa Hovedstaden.